Satelitná snámka Tajfúna Haiyan
**Tajfún Haiyan**, na Filipínach známy ako **Tajfún Yolanda** je druhý najsmrteľnejší filipínsky tajfún, ktorý iba na samotných Filipínach zabil 3982 ľudí. Trinásty tajfún a piaty supertajfún pacifickej tajfúnovej sezóny 2013 vznikol ako oblasť nízkeho tlaku vzduchu východne až severovýchodne od ostrova Pohnpei dňa 2. novembra 2013. Mieril prevažne západným smerom. Meteorológovia už skôr varovali, že búrka by mohla byť rovnako devastujúca ako Tajfún Bopha z roku 2012, ktorý na južných Filipínach usmrtil minimálne 1 000 osôb. Na Filipíny udrel plnou silou 8. novembra 2013. Spôsobil zosuvy pôdy a záplavy a prerušil dodávky elektrického prúdu a telekomunikačného spojenia v niekoľkých provinciách.

Meteorologická história
-----------------------

Dňa 2. novembra začalo centrum Joint Typhoon Warning Center monitorovať oblasť tlakovej níže nachádzajúcu sa okolo 425 kilometrov východne až juhovýchodne od ostrova Pohnpei, ktorý je jedným z ostrovov Mikronézie.

Dopad
-----

### Mikronézia a Palau

V spolkovom štáte Kayangel v Palau zničilo mohutné búrkové vlnobitie niekoľko domov a silný vietor vyvracal stromy. Aj napriek tomu, že tamojší obyvatelia odmietali evakuáciu, nikto na ostrove nezahynul ani nebol ťažko zranený. Vláda plánovala evakuáciu tých, ktorí budú chcieť opustiť domovy. Spolkový štát Koror, ostrov Babeldaob a Kayangel ostali bez dodávok vody a elektrickej energie. V Korore dosahoval vietor rýchlosť 120 km/h, pričom strhával strechy, lámal stromy a stĺpy elektrického vedenia. Hoci nikto nebol zabitý, 69 ľudí ostalo bez domova.

### Filipíny

V meste Surigao City bol zaznamenaný úhrn zrážok 281,9 mm, ktorého väčšina spadla do 12 hodín. Tajfún udrel na pevninu v meste Guiuan vo filipínskej provincii Silangang Samar a 4:45 miestneho času s rýchlosťou vetra 315 km/h, čím sa stal tento supertajfún najsilnejším na svete. Na mnohých miestach bolo zaznamenané aj búrkové vlnobitie, pričom na ostrovoch Leyte a Samar zaznamenala inštitúcia PAGASA 5 až 6 metrové vlny. Dňa 10. novembra 2013 bolo agentúrou National Disaster Risk Reduction and Management Council potvrdených 151 mŕtvych.

V meste Tacloban bol búrkovým vlnobitím úplne zničený terminál letiska Daniel Z. Romualdez. Výška vĺn búrkového vlnobitia bola predpokladaná na 5,2 metra. Tajfún vytvoril až 15 metrové vlny, ktoré zničili celé mesto s budovami, vyvrátili alebo polámali stromy a prevracali automobily. Nižšie položené oblasti východnej časti mesta Tacloban boli zasiahnuté najviac, pričom pobrežné, málo obývané oblasti boli úplne odplavené. Záplavy sa rozšírili 1 kilometer do vnútrozemia. Prvotné odhady hovorili o viac ako 1000 mŕtvych v meste Tacloban a 200 ďalších v provincii Samar.  70 až 80% provincie Leyte je zničených, a guvernér odhaduje minimálne 10 000 mŕtvych. Na západnom pobreží ostrova Samar boli zaznamenané žiadne značné vlnobitia.

Referencie
----------

1. ↑   *SitRep No. 28 Effects of Typhoon "Yolanda" (Haiyan)* [PDF]. National Disaster Risk Reduction and Management Council, 19. november 2013. Dostupné online.
2. ↑   *Supertajfún opustil Filipíny, zanechal tisícdvesto obetí* [online]. pravda.sk, [cit. 2013-11-09]. Dostupné online.
3. ↑   Palau: Typhoon Haiyan - initial damage reports as at 7 November 2013. *United Nations Office for the Coordination of Humanitarian Affairs* (ReliefWeb), 7. november 2013. Dostupné online [PDF, cit. 2013-11-07].
4. ↑   *Palau assesses damage after Super Typhoon Haiyan* [online]. Australian Broadcasting Corporation, 7. november 2013, [cit. 2013-11-07]. Dostupné online.
5. ↑   Palau assesses damage after Super Typhoon Haiyan. *Australia Network News*, 7. november 2013. Dostupné online [cit. 2013-11-07].
6. ↑   OCHA Flash Update #3 FSM & Palau | Tropical Storm Haiyan (31W). *United Nations Office for the Coordination of Humanitarian Affairs* (ReliefWeb), 7. november 2013. Dostupné online [cit. 2013-11-07].
7. ↑  MULLEN, Jethro. Super Typhoon Haiyan, one of strongest storms ever, hits central Philippines. *CNN*, 8. november 2013. Dostupné online.
8. ↑  WILLIAMS, Rob. Typhoon Haiyan: Most powerful storm to ever hit land batters Philippines with 200mph winds. *The Independent*, 8. november 2013. Dostupné online [cit. 2013-11-08].
9. ↑  Our Foreign Staff. *Super Typhoon Haiyan smashes in to Philippines* [online]. Telegraph, 8. november 2013, [cit. 2013-11-08]. Dostupné online.
10. ↑  "NDRRMC - 151 killed by 'Yolanda'"
11. ↑   *Super Typhoon Haiyan, one of the strongest storms ever seen, hit the Philippines with record force* [online].. Dostupné online.
12. 1 2 3 4   *Typhoon Haiyan: Hundreds feared dead in Philippines* [online]. BBC News, [cit. 2013-11-09]. Dostupné online.
13. ↑  Andrew Stevens and Tom Watkins. *Death toll likely exceeds 1,000 after typhoon slams Philippines* [online]. CNN. Dostupné online.
14. ↑  November 9 death toll report by the Philippine Daily Inquirer
15. ↑   *Typhoon Haiyan death toll in Philippines estimated at 1,200* [online]. TheGuardian. Dostupné online.
16. ↑   *Fears at least 10,000 dead in Philippines as Super Typhoon Haiyan approaches Vietnam* [online]. ABC news. Dostupné online.
17. ↑   *Typhoon Haiyan (Yolanda) Update: Death Toll Could Reach 10,000* [online]. Hurricane Central. Dostupné online.
18. ↑   *DOST - Project NOAH* [online].. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Tajfún Haiyan**

Zdroj
-----

*Tento článok je čiastočný alebo úplný preklad článku Typhoon Haiyan (2013) na anglickej Wikipédii.*


|  |  |
| --- | --- |
| Portal | Portál vedy o Zemi |